Terusan saka The House of Hades ya iku The Blood of Olympus kang diterbitaké ing tanggal 7 Oktober 2014 déning Disney Publishing Worldwide. The Blood of Olympus uga kalebu seri saka ‎The Heroes of Olympus. Ceritané diwiwiti déning Jason minangka wong tuwa, bebarengan karo Piper lan Annabeth, nyamar kanggo nyusup ing Ithaca, istana lawas Odysseus, ing ngendi roh-roh jahat padha kumpul kanggo nyengkuyung Gaea. Dhèwèké nyamar minangka roh sing dikembangaké Gaea, amarga kemampuané Hazel kanggo nguasani kabut saiki wis apik banget. Tujuané ya iku kanggo njupuk informasi, amarga kabèh dalan kang diadhepi nduwéni pilihan sing angel, dadi dhèwèké bisa nemokaké dalan endi sing paling aman. Untungé informasi iki diwenehaké déning wong-wong mau nalika salah sawijining ghoul, Antinous, nganggep Jason minangka salah sawijining wong mati sing digawa bali Gaea, jenengé Iros. Saka chatter ghouls Jason éntuk informasi penting banget ya iku Porphyrion (Raja Raksasa) manggon ing Athens lan ing kono bakal mbangkitate Gaea, kabèh dalan sing kasedhiya wis ditutup, mung cara sing aman ya iku liwat Peloponnesse, lan babagan Delphi ora ana ing sangisoring panguwasané Apollo, tegesé kekuwatan ramalan wis ditutup. 